*Følgende er de opdaterede standardvedtægter som indgår i driftsbekendtgørelsen og som derfor er de gældende for LAG programperioden 2023-2027. Nedenstående er i word format, så LAG’ens eventulle egne tilføjelser/justeringer kan indskrives. Alle ændringer som ikke er i overensstemmelse med standardvedtægterne i driftsbekendtgørelsen skal markeres med gult. (Denne tekst kan slettes)*

**Vedtægter for (aktionsgruppens navn)**

**1. Navn, hjemsted og formål**

*Navn*

 **§ 1.** Foreningens navn er *(aktionsgruppens navn).*

*Hjemsted*

 **§ 2.** Den lokale aktionsgruppes hjemsted er *(Xxx Kommune(r)).*

*Formål*

 **§ 3.** Den lokale aktionsgruppes formål er:

1. At indgå i administrationen af offentlige tilskudsordninger i landdistrikter og hav- og fiskeriområder *(slet ordning, hvis den ikke er relevant)*.
2. At fremme den lokale udvikling i danske landdistrikter og fiskeriområder *(slet ordning, hvis den ikke er relevant*), herunder gennem samarbejde med frivillige aktører i lokalsamfundet, kommunale og regionale aktører og organisationer.

**2. Medlemmer**

*Indmeldelse af medlemmer*

 **§ 4.** En person kan blive medlem af den lokale aktionsgruppe, hvis personen er fyldt 15 år, og enten

1. har fast bopæl i det geografiske område, som den lokale aktionsgruppe dækker, eller
2. repræsenterer en virksomhed, som har adresse i den lokale aktionsgruppes geografiske område, jf. dog 19, stk. 2.

*Udmeldelse*

 **§ 5.** Medlemmer kan udmeldes ved skriftlig henvendelse til bestyrelsen for den lokale aktionsgruppe.

*Eksklusion*

 **§ 6.** Bestyrelsen for den lokale aktionsgruppe kan med øjeblikkeligt varsel ekskludere et medlem, der efter bestyrelsens opfattelse modarbejder foreningens formål eller med forsæt bringer den lokale aktionsgruppe i miskredit, jf. dog stk. 2-4.

 *Stk. 2.* Eksklusion efter stk. 1 skal indgå i beretning på den førstkommende generalforsamling.

 *Stk. 3.* Et medlem, som ekskluderes efter stk. 1, kan kræve, at beslutningen om eksklusion optages på dagsordenen til afstemning på den førstkommende generalforsamling.

 *Stk. 4.* Eksklusion, som forelægges generalforsamlingen, jf. stk. 2, kan kun opretholdes, hvis eksklusionen godkendes af mindst 2/3 flertal af de fremmødte medlemmer på generalforsamlingen.

**3. Ordinær generalforsamling**

*Ledelse*

 **§ 7.** Generalforsamlingen er den overordnede myndighed i alle anliggender for den lokale aktionsgruppe inden for de grænser, som er fastsat i lovgivningen og nærværende vedtægter.

*Ordinær generalforsamling*

 **§ 8*.*** Ordinær generalforsamling skal afholdes hvert år senest fire måneder efter regnskabsårets udløb.

 *Stk. 2.* Bestyrelsen indkalder til den ordinære generalforsamling med et varsel på mindst to uger, jf. dog stk. 3-7 og § 25 stk.1-2

 *Stk. 3.* Indkaldelsen skal offentliggøres over for en bred kreds af borgere i det geografiske område, den lokale aktionsgruppe dækker. Offentliggørelse kan fx ske i lokale aviser, på den lokale aktionsgruppes hjemmeside, via mail til medlemmerne eller ved opslag på sociale medier.

 *Stk. 4.*  Dagsorden og andet relevant materiale til brug på generalforsamlingen skal være offentligt tilgængeligt, fx på aktionsgruppens hjemmeside, senest 14 dage før generalforsamlingen afholdes, jf. dog stk. 7.

*Stk. 5.* Medlemmer af den lokale aktionsgruppe kan senest otte dage før generalforsamlingen fremsætte forslag, som skal behandles på generalforsamlingen.

*Stk. 6.* Det er en betingelse for, at et forslag kan behandles på generalforsamlingen, at

1) forslaget er fremsat skriftligt, og

2) aktionsgruppen har modtaget forslaget senest otte dage før generalforsamlingen.

*Stk. 7.* Bestyrelsen sikrer, at relevant materiale til behandling af indkomne forslag efter stk. 5 er offentligt tilgængeligt på fx aktionsgruppens hjemmeside senest dagen før generalforsamlingen afholdes.

*Dagsorden til generalforsamling*

 **§ 9.** Dagsorden for den ordinære generalforsamling skal indeholde:

1. Valg af dirigent.
2. Valg af referent.
3. Valg af stemmetæller(e).
4. Forelæggelse af bestyrelsens beretning om den lokale aktionsgruppes virksomhed i det forløbne år samt beslutning om godkendelse heraf.
5. Forelæggelse af årsregnskab og revisionsberetning for det forløbne år samt beslutning om godkendelse af resultatopgørelse og balance.
6. Forelæggelse af drifts- og likviditetsbudget for det kommende år samt beslutning om godkendelse heraf.
7. Indkomne forslag fra bestyrelse eller medlemmer.
8. Valg af forperson.
9. Valg af bestyrelsesmedlemmer og suppleanter.
10. Valg af godkendt revisor.
11. Eventuelt.

*Afstemninger på generalforsamling*

 **§ 10.** På generalforsamlingen har alle fremmødte medlemmer af den lokale aktionsgruppe tale- og stemmeret, jf. dog stk. 3.

 *Stk. 2.* Forslag, som behandles på generalforsamlingen afgøres ved simpelt flertal, jf. dog § 37 og §§ 39-40. Der kan ikke stemmes ved fuldmagt.

 *Stk. 3.* Følgende kan deltage i og tage ordet på generalforsamlingen:

1. Medlemmer af bestyrelsen, udpeget efter § 18, stk. 1-3, som ikke er medlem af aktionsgruppen,
2. koordinator(er) for den lokale aktionsgruppe,
3. den valgte godkendte revisor, og
4. personer, der er indbudt af bestyrelsen.

 *Stk. 4.* Generalforsamlingen kan beslutte at nedsætte udvalg og arbejdsgrupper.

*Valg af stemmetæller, referent, godkendt revisor og dirigent*

**§ 11.** Generalforsamlingen vælger ved simpelt flertal mindst en stemmetæller

1. en referent jf. dog § 12, stk. 1-2,
2. en godkendt revisor, og
3. en dirigent, som kan lede forhandlingerne på generalforsamlingen og afgøre alle spørgsmål vedrørende sagernes behandling og stemmeafgivning.

*Referat af generalforsamling*

 **§ 12*.*** Bestyrelsen er ansvarlig for, at der skrives referat af generalforsamlingen.

 *Stk. 2*. Referatet af generalforsamlingen godkendes af dirigenten og forpersonen for bestyrelsen.

*Bestyrelsens sammensætning*

 **§ 13***.* Bestyrelsen består af mindst syv medlemmer. Antallet af medlemmer skal være ulige.

 **§ 14**. Bestyrelsen sammensættes, så følgende socioøkonomiske gruppers interesser er varetaget, jf. dog stk. 2-3:

1. Lokale borgere.
2. Lokale virksomheder, erhvervsorganisationer og fagforeninger.
3. Lokale foreninger, herunder natur-, miljø-, kultur-, borger- og fritidsforeninger.
4. Kommuner og regioner i det område, som aktionsgruppen dækker jf. dog §18 stk. 1-3.

 *Stk. 2.* De valgte repræsentanter for hver enkelt socioøkonomiske gruppe oplistet i stk. 1 må ikke alene udgøre et flertal i bestyrelsen.

 *Stk. 3.* Der skal tilstræbes en ligelig køns-, alders- og geografisk fordeling i bestyrelsen.

*Valg til bestyrelsen*

 **§ 15.** Generalforsamlingen vælger en forperson for bestyrelsen.

 *Stk. 2.* Forpersonen vælges for to år ad gangen.

 **§ 16.** Generalforsamlingen vælger ud over forpersonen de øvrige medlemmer af bestyrelsen.

 *Stk. 2.* De øvrige medlemmer af bestyrelsen vælges for et eller to år ad gangen, så det sikres, at halvdelen af bestyrelsen er på valg ved hver ordinær generalforsamling.

 **§ 17.** Generalforsamlingen vælger for et år ad gangen højst to suppleanter til bestyrelsen.

 **§ 18.** Hver kommunalbestyrelse eller regionsråd i det område, som den lokale aktionsgruppe dækker, kan på forhånd inden generalforsamlingen udpege et medlem af bestyrelsen, jf. dog stk. 2-3.

 *Stk. 2.* Hvis den lokale aktionsgruppe kun dækker ét udpeget område, som svarer til én kommune, kan kommunalbestyrelsen i kommunen udpege mere end et medlem af bestyrelsen, jf. dog § 14, stk. 2.

 *Stk. 3.* Ved forfald udpeger kommunalbestyrelsen og regionsrådet et nyt medlem til bestyrelsen.

*Betingelser for at blive valgt til bestyrelsen*

**§ 19.** Det er en betingelse for at blive valgt til bestyrelsen som forperson, øvrigt medlem eller suppleant, at den valgte person

1. er mindst 18 år,
2. er medlem af den lokale aktionsgruppe, jf. dog stk. 2, og
3. er til stede på generalforsamlingen eller har afgivet en skriftlig fuldmagt og tilkendegivet, at vedkommende ønsker at blive valgt til bestyrelsen.

 *Stk. 2.* Kravet i stk. 1, nr. 2, gælder ikke for medlemmer af den lokale aktionsgruppes bestyrelse, som udpeges af kommunalbestyrelsen eller regionsrådet efter § 18, stk. 1-3.

*Medlemmer udtræder i valgperioden*

 **§ 20.** Hvis et bestyrelsesmedlem udtræder i valgperioden, indtræder en suppleant, som er valgt i henhold til § 17, stk. 1, i bestyrelsen for tiden indtil næste ordinære generalforsamling.

 *Stk. 2.* Hvis forpersonen udtræder af bestyrelsen eller fratræder sin post som forperson, fungerer næstforpersonen i dennes sted indtil næste ordinære generalforsamling.

 **§ 21.** Hvis forpersonen eller et medlem udtræder af bestyrelsen, og det medfører, at antallet af medlemmer af bestyrelsen bliver mindre end syv, skal bestyrelsen indkalde til ekstraordinær generalforsamling til nyvalg af bestyrelsen for perioden indtil næste ordinære generalforsamling.

 **§ 22.** Bestyrelsen skal meddele Plan- og Landdistriktsstyrelsen om ændringer i bestyrelsens sammensætning senest fire uger efter, ændringen er besluttet.

**4. Ekstraordinær generalforsamling**

 **§ 23*.*** Ekstraordinær generalforsamling kan afholdes efter begæring fra

1. et flertal af de fremmødte medlemmer på en generalforsamling,
2. et flertal af medlemmerne af bestyrelsen, eller
3. 1/3 af den lokale aktionsgruppes medlemmer, jf. dog stk. 2.

*Stk. 2.* Begæring af ekstraordinær generalforsamling efter stk. 1, nr. 3, skal indgives skriftligt til bestyrelsen og indeholde en dagsorden.

**§ 24*.*** Bestyrelsen indkalder til den ekstraordinære generalforsamling senest 14 dage efter begæringen efter § 23, stk. 1-3, jf. dog stk. 2-6 og § 25, stk. 1-2.

 *Stk. 2.* Indkaldelsen skal offentliggøres over for en bred kreds af borgere i det geografiske område, den lokale aktionsgruppe dækker. Offentliggørelse kan fx ske i lokale aviser, på den lokale aktionsgruppes hjemmeside, via mail til medlemmerne eller ved opslag på sociale medier.

 *Stk. 3.* Dagsorden og andet relevant materiale til brug på den ekstraordinære generalforsamling skal være offentligt tilgængeligt, fx på aktionsgruppens hjemmeside, senest 14 dage før den ekstraordinære generalforsamling afholdes, jf. dog stk. 5-6.

 *Stk. 4.* Medlemmer af den lokale aktionsgruppe kan senest otte dage før den ekstraordinære generalforsamling fremsætte forslag, som skal behandles på generalforsamlingen.

*Stk. 5.*Det er en betingelse for at et forslag kan behandles på den ekstraordinære generalforsamling at

1. forslaget er fremsat skriftligt, og
2. aktionsgruppen har modtaget forslaget senest otte dage før generalforsamlingen.

*Stk. 6.* Bestyrelsen sikrer, at relevant materiale til behandling af indkomne forslag efter stk. 5 er offentligt tilgængeligt på fx aktionsgruppens hjemmeside senest dagen før generalforsamlingen afholdes

**5. Digital generalforsamling**

**§ 25.** Bestyrelsen for den lokale aktionsgruppe kan beslutte at afholde en ordinær eller ekstraordinær generalforsamling digitalt, hvis fysisk fremmøde ikke er mulig, jf. dog stk. 2.

 *Stk. 2.* Det er en betingelse for at afholde generalforsamlingen digitalt, at bestyrelsen med mindst 14 dages varsel har bekendtgjort, hvordan generalforsamlingen skal afholdes. Bekendtgørelsen skal ske på samme måde, som den ordinære eller ekstraordinære generalforsamling i øvrigt indkaldes på.

**6. Bestyrelsens opgaver og møder**

**§ 26.** Bestyrelsen har ansvaret for

1. at opfylde den lokale aktionsgruppes formål i henhold til § 3, nr. 1-2,
2. at varetage den overordnede ledelse af den lokale aktionsgruppe, og
3. at udføre generalforsamlingens beslutninger.

*Stk. 2.* Medlemmer af bestyrelsen har tavshedspligt med hensyn til fortrolige oplysninger, som medlemmerne får kendskab til i forbindelse med varetagelsen af deres opgaver i bestyrelsen.

*Forperson for bestyrelsen*

 **§ 27.** Forperson for bestyrelsen er bemyndiget til at træffe afgørelse i sager, som vedkommende vurderer er uopsættelige, jf. dog stk. 2.

 *Stk. 2.* Bestyrelsen skal hurtigst muligt efterfølgende godkende eller afvise forpersonens afgørelse efter stk. 1.

*Den daglige ledelse*

 **§ 28.** Bestyrelsen for den lokale aktionsgruppe varetager den daglige ledelse af aktionsgruppen med administrativ bistand fra en eller flere koordinatorer, som bestyrelsen har indgået kontrakt med.

*Konstituering af bestyrelsen*

 **§ 29*.*** Bestyrelsen konstituerer sig selv med en næstforperson, kasserer og evt. en sekretær, hvis bestyrelsen udfører sekretariatsopgaver.

 *Stk. 2.* Bestyrelsen fastsætter selv sin forretningsorden.

*Bestyrelsens møder*

 **§ 30.** Møderne i bestyrelsen er lukkede, medmindre bestyrelsen træffer beslutning om andet.

 *Stk. 2.* Bestyrelsen kan tildele et medlem af aktionsgruppen og koordinator(er) en observatørpost i bestyrelsen med hel eller delvis møde- og taleret, men uden stemmeret.

 *Stk. 3.* Bestyrelsen kan nedsætte udvalg og arbejdsgrupper til at varetage opgaver for og med reference til bestyrelsen.

 *Stk. 4.* Ethvert medlem af den lokale aktionsgruppe kan stille forslag til bestyrelsen.

 **§ 31.**  Bestyrelsen er beslutningsdygtig, når mindst halvdelen af bestyrelsesmedlemmerne er til stede, jf. dog stk. 2-3.

*Stk. 2.* Beslutninger på bestyrelsens møder afgøres ved simpelt flertal.

*Stk. 3.* Bestyrelsens beslutninger og afstemninger i forbindelse med indstilling af projekter til tilsagn, ændring eller udbetaling af tilskud fremgår af regelgrundlaget for det offentlige tilskud, som foreningen administrerer.

 **§ 32.** Bestyrelsen er ansvarlig for, at der skrives referat af bestyrelsens møder.

 *Stk. 2.* Bestyrelsen skal godkende referatet.

**7. Økonomiske forhold**

*Tegningsret*

**§ 33.** Den lokale aktionsgruppe tegnes af forpersonen for bestyrelsen og to andre bestyrelsesmedlemmer. *Stk. 2.* Bestyrelsen kan meddele den eller de koordinator(er), bestyrelsen har indgået kontrakt med, fuldmagt (prokura) til at foretage dispositioner på vegne af aktionsgruppen.

*Den lokale aktionsgruppes økonomiske grundlag*

**§ 34.** Den lokale aktionsgruppes økonomiske grundlag består af offentlige tilskud.

*Regnskab*

**§ 35.** Den lokale aktionsgruppes regnskabsår går fra 1. januar til 31. december.

 *Stk. 2.* Den lokale aktionsgruppes reviderede årsregnskab skal udarbejdes i overensstemmelse med god regnskabspraksis og underskrives af bestyrelsen for aktionsgruppen.

 *Stk. 3.* Bestyrelsen udarbejder budgetter for det kommende regnskabsår. Budgetterne forelægges bestyrelsen og generalforsamlingen til godkendelse.

*Revision*

 **§ 36.** Den godkendte revisor, som er valgt på generalforsamlingen, jf. § 11, nr. 3, reviderer foreningens årsregnskab.

**8. Ændring af vedtægter**

 **§ 37***.* Den lokale aktionsgruppes vedtægter kan ændres på en generalforsamling, jf. dog stk. 2-3 og § 38.

 *Stk. 2.* Ændring af vedtægter skal vedtages med mindst 2/3 flertal af de fremmødte medlemmer på generalforsamlingen.

 *Stk. 3.* Det er en betingelse for, at en foreslået ændring kan vedtages, at ændringen

1. ikke strider mod regelgrundlaget for den lokale aktionsgruppe, og
2. ikke strider mod vilkårene for det offentlige tilskud, som aktionsgruppen modtager eller administrerer.

 **§ 38.** Bestyrelsen kan ændre vedtægterne uden, det er vedtaget på en generalforsamling, hvis vedtægterne skal ændres for at være i overensstemmelse med regelgrundlaget for foreningen eller regelgrundlaget for det offentlige tilskud, som foreningen modtager eller administrerer.

**9. Ophør og opløsning**

*Ophør af den lokale aktionsgruppes rettigheder og pligter*

 **§ 39.** Beslutning om, at den lokale aktionsgruppe ikke længere skal udnytte en godkendelse til at indgå i administrationen af offentlige tilskud, skal godkendes på en generalforsamling.

 *Stk. 2.* Godkendelse efter stk. 1 kræver 2/3 flertal af de fremmødte medlemmer på generalforsamlingen.

 *Stk. 3.* Hvis en beslutning efter stk. 1 godkendes, skal bestyrelsen, eller en person udpeget på generalforsamlingen, meddele beslutningen til Plan- og Landdistriktsstyrelsen.

*Stk. 4.* Eventuelle overskydende midler, modtaget i tilskud fra offentlige myndigheder tilbagebetales til de respektive myndigheder.

*Stk. 5.* Dokumenter, som vedrører aktionsgruppens administration af tilskudsordninger for Plan- og Landdistriktsstyrelsen, overdrages til styrelsen i digital form.

*Stk. 6.* Inventar og udstyr, som den lokale aktionsgruppe har indkøbt for tilskud modtaget fra en tilskudsordning skal overdrages til andet almennyttigt formål.

*Opløsning af foreningen for den lokale aktionsgruppe*

**§ 40.** Beslutning om at opløse foreningen for den lokale aktionsgruppe skal vedtages på en generalforsamling, jf. dog stk. 2.

 *Stk. 2.* Vedtagelse af opløsning, jf. stk. 1, kræver 2/3 flertal af de fremmødte medlemmer på generalforsamlingen.

 *Stk. 3*. Hvis beslutningen vedtages, vælger generalforsamlingen mindst to personer til at gennemføre alle nødvendige dispositioner for at opløse foreningen.

**10. Datering**

Vedtaget den dd/mm/åååå

I bestyrelsen:

(navne og underskrifter eller oplysning om, at underskrifter er foretaget digitalt)